To unge mænd kørte kort før klokken 23 onsdag aften galt på et el-løbehjul i Aalborg midtby. - Føreren var noget beruset, fortæller vagtchef ved Nordjyllands Politi Karsten Højrup Kristensen. Føreren af el-løbehjulet er blevet sigtet for spirituskørsel. De to mænd kørte sammen på løbehjulet, men de væltede i krydset mellem Boulevarden og Algade. Passageren kom så meget til skade, at han måtte en tur til behandling på skadestuen.

Referat:
En ung mand måtte en tur på skadestuen, efter han var passager på et el-løbehjul, der væltede.